Ef við færum okkur upp um fimmund erum við komin í G-dúr , en þá bætist við ein svört nóta , nótan fís , sem er 7. tónn tónstigans . Fimmund fyrir ofan G-dúr tekur D-dúr við og enn bætist við ein svört nóta , það er cís , 7. nótan hækkar og krossunum fjölgar um einn . Þetta þýðir í rauninni að sama kerfið helst allan hringinn , því að detti lækkunarmerki ( bé ) út er það jafngilt því að viðkomandi nóta hækki , það er 7. tónninn heldur áfram að hækka allan hringinn ( sjá fyrstu mynd ) . Molltóntegundirnar eru skipulagðar á sama hátt , nema að nú er það 2. nótan sem hækkar . Mollhringurinn byrjar á a-moll , sem hefur ekkert formerki , fimmund ofar er e-moll , sem hefur einn kross og síðan fjölgar krossunum koll af kolli , þangað til komið er að dís-moll , með 6 krossa , en dís-moll er samhljóma es-moll , sem hefur 6 bé . Hringurinn lokast , þegar aftur er komið að a-moll . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .